Antarktika
Antarktika ir Zemes polārais reģions, kas aptver Dienvidpolu, pretēji Arktikai, kas aptver Ziemeļpolu. Antarktika sastāv no Antarktīdas un šelfa ledājiem, ūdeņiem un salām, kas atrodas Dienvidu okeānā, uz dienvidiem no Antarktiskās konverģences. Šis reģions pārklāj 20% no Dienvidu puslodes, un Antarktīdas kontinents sastāda 5,5% (14 miljonus km2) no Dienvidu puslodes.